དཔེར་ན།ངས་རྒྱུན་པར་རང་ལ་བཀའ་དྲིན་ཆེ་བའི་དགེ་རྒན་ཞིག་ལ་འབྲེལ་འདྲིས་བྱས་ཤིང་།ཁོམ་དུས་སུ་ཁོང་ཚང་ལ་སོང་ནས་ཁ་བརྡ་གློད་པ་ཡིན།རྒན་ལགས་ཀྱིས་ལོ་བརྒྱད་ཀྱི་རང་གི་བུ་མོ་གངས་རི་ལྷ་མོ་ལ་གཟའ་འཁོར་རེར་ལག་དངུལ་སྒོར་སུམ་ཅུ་སྟེར་གྱིན་པ་འདི་ལྟར་སྤྱད་འདུག།མགོ་མའི་སྒོར་བཅུ་ཡིས་རྩེད་ཆས་དང་ཞོར་ཟས་གང་ཉོས་ཀྱང་རང་གི་འདོད་མོས་ལྟར་སྤྱད་ཆོག་མོད།བརྒྱ་ལ་རིན་གོང་དེ་ལས་མཐོ་བ་ཞིག་ཉོ་འདོད་ཚེ།ད་ཐེངས་མ་ཉོས་པར་ཟླ་འགའ་ལ་སྒོར་མོ་གསོག་པའི་སེམས་ཀྱི་གྲ་སྒྲིག་དགོས་སོ།།འདི་ནི་གཅིག་ནས་བྱིས་པའི་རང་ཚུགས་ཀྱི་འདུ་ཤེས་སྐྱེད་སྲིང་བྱེད་པ་དང་།གཉིས་ནས་བྱིས་པས་འཚོ་བ་ལོངས་སུ་སྤྱོད་ཤེས་པ།གསུམ་ནས་བྱིས་པས་ངང་སྒུག་གི་སེམས་ཁམས་ལ་སྦྱོང་བརྡར་བྱེད་པའི་ཆེད་དུའོ།།